PATVIRTINTA

Direktoriaus įsakymu

2019-09-02 Nr. V-

**TARKŲ R. AUKŠTADVARIO GIMNAZIJOS MOKINIŲ INDIVIDUALIOS PAŽANGOS STEBĖJIMO, FIKSAVIMO IR PAGALBOS MOKINIUI TEIKIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Aprašo paskirtis – nustatyti mokinių individualios pažangos stebėjimo, fiksavimo ir pagalbos mokiniui teikimo tvarką gimnazijoje.

2. **Tikslas** – siekti aukštesnės kiekvieno mokinio individualios pažangos.

3. **Uždaviniai:**

3.1. padėti mokiniui pažinti save, stebėti, apmąstyti ir valdyti savo mokymąsi, suprasti savo stipriąsias ir silpnąsias puses, kelti mokymosi tikslus;

3.2. stiprinti tėvų ir mokyklos bendradarbiavimą, siekiant užtikrinti palankiausias vaikams ugdymosi sąlygas;

3.3. laiku nustatyti iškylančius ugdymosi sunkumus ir numatyti būdus jiems šalinti.

**II SKYRIUS**

**MOKINIŲ ASMENINĖS PAŽANGOS STEBĖJIMAS, FIKSAVIMAS**

4. Individualios pažangos stebėjimo ir fiksavimo tvarka:

4.1. kiekvienas 5–3gklasės mokinys pildo individualios pažangos stebėjimo ir fiksavimo formą (1 priedas ), asmeninės pažangos įsivertinimo lapą (2 priedas) bei mokinio asmeninės pažangos stebėjimo lapą (3 priedas).;

4.2. kiekvieno dalyko mokytoju pildo stebėjimo ir fiksavimo formą (4 priedas);

4.3. kiekvieno pusmečio pradžioje (rugsėjo, vasario mėn.) mokinys kartu su dalyko mokytoju aptaria, kaip sieks individualios pažangos numatytų rezultatų;

4.4. klasės auklėtojas ne rečiau kaip kartą per mėnesį peržiūri auklėtinių mokymosi rezultatus, lankomumo ataskaitas, pagyrimus / pastabas, komentarus ar kitus elgesį fiksuojančius dokumentus ir su mokiniu aptaria, kaip sekasi siekti asmeninės pažangos numatytų rezultatų. Jei mokiniui kyla mokymosi, elgesio, lankomumo problemų gali būti priimti nauji susitarimai dėl individualios pažangos, gali būti aptariama dalyvaujant dalyko mokytojui, reikalui esant, gali būti kviečiami tėvai, kreipiamasi į Mokyklos vaiko gerovės komisiją (toliau – MVGK);

4.5. po signalinio pusmečio (gruodžio ir gegužės mėn.) organizuojamas klasėje dirbančių mokytojų pasitarimas ir aptariamos mokinių mokymosi sėkmės, nesėkmės, elgesio, lankomumo problemos, tikslinamas pagalbos mokiniui teikimas;

4.6. klasės auklėtojai mokslo metų pabaigoje direktoriaus pavaduotojui ugdymui pateikia informaciją, kiek mokinių klasėje lyginant pirmą ir antrą pusmetį padarė mokymosi pažangą bei siūlo didžiausią pažangą klasėje padariusį mokinį paskatinimui;

4.7. dalykų mokytojai ir klasės auklėtojas tėvams teikia individualias konsultacijas apie mokinio asmeninę pažangą;

4.8. du kartus per metus (po signalinių pusmečių) organizuojami MVGK posėdžiai mokiniams, turintiems mokymosi, elgesio ir lankomumo problemų;

4.9. po pirmojo pusmečio ir baigiantis mokslo metams klasių auklėtojai kartu su mokiniu ir jo tėvais aptaria mokymosi pasiekimų rezultatus.

5. Rekomenduojama dalyko mokytojams:

5.1. daugiau dėmesio skirti įsivertinimui pamokoje, išėjus temą, pasibaigus pusmečiui;

5.2. vesti mokinio pasiekimų aplanką.

**III SKYRIUS**

**PAGALBOS MOKINIUI TEIKIMAS**

6. Pagalbos mokiniui teikimo modelis:

6.1**.** Administracija:

6.1.1. organizuoja klasėje dirbančių mokytojų pasitarimus;

6.1.2. organizuoja MVGK posėdžius;

6.1.3. veda individualius pokalbius su mokymosi ir elgesio sunkumų turinčiais mokiniais, dalyvaujant klasės auklėtojui ir dalyko mokytojui.

6.2. **Klasių auklėtojai**:

6.2.1. bendradarbiauja su dalykų mokytojais, stebint mokinio individualią pažangą;

6.2.2. aptaria su mokiniu jo individualią pažangą;

6.2.3. dalyvauja įvairiuose svarstymuose;

6.2.4. teikia informaciją apie mokinį;

6.2.5. informuoja tėvus.

6.3. **Mokytojai:**

6.3.1. du kartus per mokslo metus aptaria kartu su mokiniais individualios pažangos siekimą;

6.3.2. bendradarbiauja su klasės auklėtojais ir tėvais;

6.3.3. bendradarbiauja su mokiniams pagalbą teikiančiais specialistais: specialiuoju pedagogu, logopedu, mokytojo padėjėju, socialiniu pedagogu.

6.4. **Kiti specialistai:**

6.4.1. teikia pagalbą dalykų mokytojams ir klasių auklėtojams;

6.4.2. bendradarbiauja su mokinių tėvais;

6.4.3. teikia grįžtamąją informaciją apie mokinį.

6.5. **Mokinys, šeima:**

6.5.1. mokinys vykdo individualios pažangos siekimo planą;

6.5.2. reikalui esant dalyvauja MVGK posėdžiuose;

6.5.3. šeima domisi rezultatais, įsipareigoja padėti;

6.5.4. tėvai 1–2 kartus per mokslo metus lankosi mokykloje.

**IV SKYRIUS**

**BAIGIAMOSIOS NUOSTATOS**

18. Individualios pažangos veiklą vykdo klasių auklėtojai, mokytojai.

19. Veiklos kontrolę vykdo direktoriaus pavaduotojas ugdymui.

\_\_\_\_\_\_\_\_\_\_\_\_\_\_\_\_\_\_\_\_\_\_\_